# Primavera silenciosa

Silent Spring (títol original en anglès que es podria traduir com a Primavera silenciosa) és un llibre de Rachel Carson publicat el 27 de setembre de 1962, que advertia dels efectes perjudicials dels pesticides en el medi ambient, especialment en els ocells, per això el títol, i en culpava la indústria química. Molts científics el van qualificar de fantasiós.
Quan el llibre es va publicar, Rachel Carson ja era una coneguda autora de llibres d'història natural però no s'havia mostrat com a crítica social. El New York Times va escollir aquesta obra com Llibre del mes. L'autora també va acusar la indústria química de desinformar. El llibre argumenta que l'aplicació incontrolada de plaguicides és perillosa i pot matar no només els ocells sinó també els humans. El títol del llibre fa referència a la mort d'ocells cantaires i està inspirat en un poema de John Keats, "La Belle Dame sans Merci". Els antecedents del llibre es troben en una carta que una amiga de Carson, Olga Owens, el gener de 1958 va escriure al diari The Boston Herald, descrivint la mort de nombrosos ocells al voltant de la seva finca per efecte del DDT amb què es van ruixar els mosquits, Carson en va rebre una còpia.
Una continuació del llibre, Beyond Silent Spring, va aparèixer el 1996 a càrrec de H.F. van Emden i David Peakall.

## Recepció de l'obra

Carson va deixar clar que no propugnava la prohibició total dels plaguicides sinó que se'n fes un ús curós i responsable. En resposta a la publicació del llibre Primavera silenciosa el president dels Estats Units John F. Kennedy va fer que el seu comitè científic investigués les queixes de Carson. Aquests investigadors van donar suport a les tesis de Rachel Carson, cosa que va portar a l'immediat enduriment de la regulació dels plaguicides químics.
Carson va ser acusada de "dona histèrica", no qualificada per escriure un llibre com aquest. Les empreses de plaguicides com Monsanto, Velsicol, American Cyanamid van organitzar un contraatac. Es va criticar que l'oposició de Carson al DDT contra els mosquits havia provocat moltes morts per la malària. Tanmateix, el DDT mai va estar prohibit en usos contra la malària, i ella ja ho té en compte al seu llibre. També pronosticà que els mosquits acabarien desenvolupat resistència al DDT.

## Referències

* ↑ McLaughlin, Dorothy. «Fooling with Nature: Silent Spring Revisited». Frontline. PBS. [Consulta: 24 agost 2010].
* ↑ Coates, Peter A. «The Strange Stillness of the Past: Toward an Environmental History of Sound and Noise». Environmental History, 10, 4, octubre 2005. Arxivat de l'original el 2007-07-16 [Consulta: 4 novembre 2007].
* ↑ Matthiessen, Peter. Courage for the Earth: Writers, Scientists, and Activists Celebrate the Life and Writing of Rachel Carson. Mariner Books, 2007, p. 135. ISBN 0618872760.
* ↑ Wishart, Adam. One in Three: A Son's Journey Into the History and Science of Cancer. Nova York, NY: Grove Press, 2007, p. 82. ISBN 0802118402.
* ↑ Hynes, H. Patricia «PERSPECTIVE ON THE ENVIRONMENT Unfinished Business: `Silent Spring' On the 30th anniversary of Rachel Carson's indictment of DDT, pesticides still threaten human life». The Los Angeles Times [Los Angeles, CA], 10-09-1992, p. 7 (Metro Section).
* ↑ "Beyond Silent Spring: Integrated Pest Management and Chemical Safety. Edited by H.F. van Emden and D.B. Peakall". SpringerLink. Retrieved on 2007-11-04.
* ↑ Graham, Frank. «Nature’s Protector and Provocateur». Audubon Magazine. Arxivat de l'original el 2010-08-25. [Consulta: 27 gener 2011].
* ↑ NRDC: The Story of Silent Spring
* ↑ Matthiessen, Peter «Environmentalist Rachel Carson». Time Magazine, 153, 12, 29-03-1999. Arxivat de l'original el 2013-06-06 [Consulta: 27 gener 2011]. Arxivat 2013-06-06 a Wayback Machine.
* ↑ «Malaria Prevention and Control». East African Community Health.

## Bibliografia

* Carson, Rachel. Silent Spring. Mariner Books, 2002. ISBN 0-618-24906-0.
** Silent Spring initially appeared serialized in three parts in the June 16, June 23, and June 30, 1962 issues of The New Yorker magazine
* Graham, Frank. Since Silent Spring. Fawcett, 1970. ISBN 0-449-23141-0.
* Silent Spring Revisited, Societat Química Americana, 1986: ISBN 0-317-59798-1, 1987: ISBN 0-8412-0981-2
* Litmans, Brian; Miller, Jeff. Silent Spring Revisited: Pesticide Use And Endangered Species. Diane Publishing Co, 2004. ISBN 0-7567-4439-3.
* Lear, Linda. Rachel Carson: Witness for Nature. Nova York: Henry Holt and Company, 1997. ISBN 0-8050-3428-5.
* Murphy, Priscilla Coit. What A Book Can Do: The Publication and Reception of Silent Spring. University of Massachusetts Press, 2005. ISBN 1-55849-476-6.
* United States Environmental Protection Agency "What is DDT?" retrieved April 26, 2006
* 'DDT Chemical Backgrounder', National Safety Council Retrieved May 30, 2005
* Report on Carcinogens, Fifth Edition; U.S. Department of Health and Human Services, Public Health Service, National Toxicology Program (1999).

## Enllaços externs

* The Rachel Carson Council Arxivat 2007-03-01 a Wayback Machine.
* New York Times report of chemical industry's campaign Arxivat 2004-08-03 a Wayback Machine. July 22, 1962
* New York Times book review September 23, 1962
* Natural Resources Defense Council (NRDC): The Story of Silent Spring — NRDC
* Photos of the first edition of Silent Spring